Oslo 22. september 2017 / JM

Referat fra budsjettseminar 20. – 21. september 2017 - Maritimt museum, Bygdøy

tilstede:

Jørn Mortensen, Annemarie Bechmann Hansen (kun 20. september), Merete Lingjærde, Trond Lossius, Suzanne Bjørneboe, Stine Hebert, Tore Dingstad, Jon Refsdal Moe, Karianne Bjellås Gilje, Ellen Aslaksen, Torben Lai, Jon Ivar Strømmen, Lillian Andersen, Hege Store Undheim, Atle Faye, Jim Fainberg, Zahangir Alam (kun 20. september), Christian Vinje (kun 20. september)

------------------------------

**Referat program:**

Seminarets program innledet med:

* Statens budsjettsystem for nye og erfarne ledere, v/direktøren
* Oppdatering om KHiOs strategi: prioriteringer for 2018 v/rektor
* Nøkkeltall om KHiO på tvers av avdelinger/seksjoner v/seksjonssjef økonomi og infrastruktur

Seminaret konsentrerte seg om tre temaer:

TEMA 1: Teknisk produksjon (v/seksjonssjef teknisk produksjon)

* Tematikken presenterte utviklingen i kostnader for teknisk produksjon [scener, verksteder, forestillinger, utstillinger] og de økonomiske utfordringene som seksjonen står overfor i 2018.
* Seminaret diskuterte mulige modeller for å få kostnadskontroll og prinsipper for å redusere utgiftene.

TEMA 2: Prinsipper for budsjett 2018 (v/seksjonssjef for økonomi og infrastruktur)

* Det ble orientert om kostnadene som ligger fast: husleie, energi, driftskostnader, faste lønnsforpliktelser, avsetning til lønnsoppgjør, avsetning til investeringer samt vedtatte prioriteringer.
* Som del av temaet ble ”sentralisering” av ulike kostnadstyper drøftet: formidling, rekruttering, velferdstiltak.
* Temaet drøftet også ”dekomponering” av planrammene: normering av stillingstall m normering av lønnssatser, felles ”satser” for ledelse og drift, KUF prosjekter, kompetanseutvikling o.a.
* Videre om ressursinnsatsen per studieprogram og emner bør gjennomgås med sikte på etablering av felles standarder
* Virkemidler for endring ble diskutert, som for eksempel insentiver.
* Prinsipper for bruk av mer-/mindreforbruk var en omfattende del av temaet.

TEMA 3: Personalkostnader (v/seksjonssjef for personal og organisasjon)

* Det ble orientert om kostnadsutviklingen på faste ansatte, og variable stillinger. Utviklingen viser stigning av kostnader for faset og reduksjon for variable. Samtidig viser utviklingen en kraftig vekst for KHiOs lønnskostnader, noe som bl.a knyttes til mange nye ansatte i førstestillinger.

TEMA 4: Kvalitetsrapport og plan (Seksjonssjef Studier- og forskning)

* Dekanene opplever at det er uklart å ha ulike formål (studiekvalitet, strategioppfølging) i samme rapporteringsmal
* Det ble uttrykt støtte til ny rapport pr studieprogram (studietilsyn)

**Oppsummering og tiltak:**

Ingen planrammer for seksjoner eller avdelinger er bekreftet før husleie, energi, felleskostnader, ramme for lønnsoppgjøret, investeringsmidler samt overordnede strategiske satsinger for 2018 er lagt inn i budsjettet.

Overordnede strategiske satsinger for 2018 ihht tiltaksplan:

* KUF uke 2018
* Tegneskolen 200 år
* Stipendiatproduksjon for å tilfredsstille volumkravet
* Felles masteremne

*TEMA 1 – Teknisk produksjon*

For å løse oppgavene er alternativene:

* Budsjettere på realistisk nivå – økte rammer
* Øke kostnader som påføres avdelinger
* Stenge 2-4 verksteder [basert på skjønn, registrering?]

Seminaret konkluderte ikke på alternativene. Dette må bestemmes av direktør i forbindelse med budsjettfremlegget.

Det er nødvendig med en forventningsavklaring i forhold til verksteder og scener for å få kontroll på lønnskostnadene. Forventningsavklaring gjøres i løpet av 2018 i eget dokument. I den forbindelse må det gjøres vurderinger av omfang av tilbud til studentene (skape balanse mellom tilbud og etterspørsel).

*TEMA 2 – Budsjett/økonomi*

* Det skal i 2018 gjøres et arbeid for å gjennomgå husleiekontrakter, energi- og driftsutgifter (herunder ansvarsforhold eier/leietaker. Statsbygg kontaktes for bistand.
* Seminaret er enige om en felles politikk på kompetansehevingstiltak. Det foreslås en sum som legges inn i rammen til avdelinger/seksjoner.
* Seminaret er enige om felles prinsipper fagrelaterte reiser. Det foreslås en sum som legges inn i rammen til avdelinger/seksjoner.
* Normering lønnskostnader: Seminaret konkluderte ikke med om det bør være en normering av størrelsen på lønnsbudsjettet på fagavdelingene. Dette må utredes som eget prosjekt i 2018.
* Arbeidet med å øke eksternfinansiering skal profesjonaliseres og øke i omfang (primært EU-midler/annen offentlig forskningsfinansiering – men også private kilder).

Prinsipper for disponering av mindreforbruk

Gjennomgående viser diskusjonen at det er behov for en tydelig policy. En policy utvikles i eget dokument av økonomiseksjonen og vedtas av direktør. Policyen må basere seg på prinsippene i statens økonomiforvaltning, og hva som er normalt i sektoren. KHiO mottar rammer og avlegger regnskap på institusjonsnivå og det eksisterer derfor bare et «mindreforbruk» hvis institusjonen samlet sett har et mindreforbruk. Seminaret var omforent om følgende:

* Sykliske kostnader knyttet til spesielle studieprogrammer skal fanges opp og synliggjøres i budsjetter/regnskap
* Planlagt utviklingsaktivitet kan prioriteres.
* En økonomipolicy skal:
	+ tydeliggjøre at mindreforbruk normalt ikke kan overføres fra et budsjettår til et annet med mindre den er planlagt
	+ tydeliggjøre når planlagt aktivitet skal meldes
	+ tydeliggjøre hvilke deler av rammen (lønnskostnader, programkostnader, KUF aktivitet, formidling, etc.) som er legitim å saldere for planlagt utsatt aktivitet.

*TEMA 3 - Personalkostnader*

* Seminaret er omforent om at kontroll på innsatsfaktoren arbeidstid er vesentlig for god ressursstyring.
* Det viktigste verktøyet for god ressursstyring er retningslinjer for arbeidstid KUF tid, Fokus på utdanning, m.m.) og fungerende arbeidsplaner.
* Det skal i 2018 gjennomføres et prosjekt som konkluderer på retningslinjer (revisjon av 2006 retningslinjene), som anbefaler arbeidsplanverktøy og som avklarer eierskap for verktøyet. Personalseksjonen skal lede arbeidet med prosjektet.
* Det skal i løpet av 2018 være gjennomført et prosjekt som analyserer og gir tilrådning om hva som er tilstrekkelig sammensetning av fagmiljø i forhold til kompetanse. (Normering av stillingsnivåer), Ansvarlig; Seksjon personal og organisasjon
* Det skal i løpet av 2018 være gjennomført et prosjekt som analyserer og gir tilrådning om hva som er tilstrekkelig sammensetning av administrasjonen i forhold til kompetanse. (Normering av stillingsnivåer), Ansvarlig; Seksjon personal og organisasjon

*TEMA 4 – Kvalitetsrapport og plan*

Mulig oppfølging:

* Etablere et tydeligere skille mellom kvalitetsarbeid/rapportering og virksomhetsrapportering/plan/budsjettgrunnlag
* Maler for kvalitetsrapport og plan deles tydeligere i to deler, hhv studiekvalitet og virksomhetsrapport/plan, kvalitetsrapportering tar utgangspunkt i ny rapport pr studieprogram.

Konsekvens:

* Kvalitetsrapportering tydeliggjøres til å adressere arbeid knyttet til studiekvalitet alene. Store deler av strategimålene følges i stedet opp i virksomhetsrapportering/plan/budsjett. Disse to prosessene kan fortsatt kjøre parallelt, for å opprettholde fordeler ved dagens modell. Likevel vil det være hensiktsmessig at rapportering på kvalitet i utdanning følger det akademiske året mens virksomhetsrapporteringen følger kalenderåret.

Tiltak:

* Styresaken om revisjon av kvalitetssystem tilføyes et ekstra vedtakspunkt:
«Styret ber om at kvalitetssystemet innrettes tydeligere mot studiekvalitetsarbeid i en kommende revisjon, og at årets kvalitetsrapportering tilpasses dette.»
* Malene justeres etter dette for årets rapportering, systemet justeres tilsvarende.